Diari Oficial de la Generalitat Valenciana


Sumari del DOGV 5108, del 06-10-2005 (2005/10421)

ORDRE de 28 de setembre de 2005, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 9 de març de 2005, per a finançar els programes d'escoles taller, cases d'oficis, unitats de promoció i desenvolupament i els tallers d'ocupació per als exercicis 2005 i 2006.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5108

Data del DOGV
:   06-10-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/10179


Data del document
:   28-09-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'ocupació
    * accés a la professió
    * formació professional
    * ensenyament professional
    * ajuda pública

ORDRE de 28 de setembre de 2005, de la Conselleria d'Economia, Hisenda i Ocupació, per la qual s'incrementen els crèdits màxims consignats en l'Ordre de 9 de març de 2005, per a finançar els programes d'escoles taller, cases d'oficis, unitats de promoció i desenvolupament i els tallers d'ocupació per als exercicis 2005 i 2006. [2005/M10976]
  
L'Ordre de 9 de març de 2005, de la Conselleria d'Economia, Hisenda i Ocupació (DOGV núm. 4.975, de 31 de març de 2005), per la qual es publica la línia pressupostària i es determinen els crèdits màxims que han de finançar els programes d'escoles taller, cases d'oficis, les unitats de promoció i desenvolupament i els tallers d'ocupació, estableix, en l'article 1 una dotació de 90.113.578 euros per al finançament dels programes, dels quals 8.200.000 euros es pagaran a càrrec del pressupost vigent i els 8.700.000 d'euros restants es pagaran a càrrec del pressupost de 2006.
  
Avançada la gestió de les subvencions mencionades, esdevé necessari incrementar les dotacions per als anys 2005 i 2006 com a conseqüència dels crèdits generats una vegada resolts els compromisos adquirits i del crèdit existent en la línia T2946000 del subprograma 322.52.
  
En conseqüència, i fent ús de les facultats conferides per la Llei 5/1983, de 30 de desembre, del Govern Valencià, i d'acord amb la disposició addicional segona de l'Ordre d'11 de març de 2002, de la Conselleria d'Economia, Hisenda i Ocupació (DOGV núm. 4.214, de 21 de març de 2002),
  
ORDENE
  
Article únic
  
Incrementar l'import global màxim de les subvencions destinades a finançar els programes d'escoles taller, cases d'oficis, les unitats de promoció i desenvolupament i els tallers d'ocupació en 14.137.031 euros, dels quals 4.900.000 euros corresponen a l'exercici 2005 i els 6.200.000 euros restants a l'exercici 2006, amb la qual cosa se situa l'import màxim per a les subvencions l'any 2005 en 50.443.251 euros, i l'any 2006 en 81.036.953 euros.
  
Les subvencions es finançaran a càrrec del subprograma 322.52, «Formació Professional Ocupacional i Contínua», línia T2946000.
  
El pagament de les anualitats de l'any 2006 queda subordinat a l'existència de crèdit adequat i suficient en els pressupostos de la Generalitat Valenciana per al citat exercici.
  
Disposició final
  
Primera
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 28 de setembre de 2005
  
El conseller d'Economia, Hisenda i Ocupació,
  
GERARDO CAMPS DEVESA